**გ ა ნ ა ც ხ ა დ ი**

**2023-2024 წლის საუკეთესო პრაქტიკის პროგრამაში მონაწილეობაზე**

***დუშეთის მუნიციპალიტეტი***

1. **პრაქტიკის/ინიციატივის სათაური:**

*მონაწილეობითი ბიუჯეტირების მუნიციპალური პროგრამა (საპროექტო წინადადებების დამუშავების ხელოვნური ინტელექტის ინსტრუმენტების გამოყენებით)*

1. **თემატიკა:**

*ხელოვნური ინტელექტის გამოყენებით ინოვაციური მუნიციპალური სერვისების/პრაქტიკის/მიდგომების განვითარება;*

1. **პრაქტიკის/ინიციატივის ავტორი/ინიციატორი:**

*დუშეთის მუნიციპალიტეტი*

1. **მუნიციპალიტეტის ზოგადი მონაცემები:**

(ძირითადი/ზოგადი ინფორმაცია მუნიციპალიტეტის შესახებ: დასახელება, გეოგრაფიული მდებარეობა, მოსახლეობის რაოდენობა, და ა.შ. მაქსიმუმ ნახევარი გვერდი)

*დუშეთის მუნიციპალიტეტის საერთო ფართობი 2981,5 კმ²-ია. ის არის უდიდესი მუნიციპალიტეტი აღმოსავლეთ საქართველოში და სიდიდით მეორე ქვეყანაში ფართობის მიხედვით. დუშეთი მოიცავს ოთხ მაღალმთიან ისტორიულ-გეოგრაფიულ არეალს (ფშავი, ხევსურეთი, მთიულეთი და გუდამაყარი), ასევე მთისწინეთს, მათ შორის ბაზალეთის პლატოს და შიდა ქართლის ვაკეს. ტერიტორიის დიდი ნაწილი გამოირჩევა კავკასიონის საშუალო და მაღალი მთებით, მუნიციპალიტეტის ჰიფსომეტრიული სიმაღლე ზღვის დონიდან 550-დან 4000 მეტრამდე მერყეობს. ეს მნიშვნელოვანი ცვალებადობა სიმაღლეში იწვევს სხვადასხვა კლიმატს მუნიციპალიტეტის სხვადასხვა არეალში. ქვედა რაიონებში კლიმატი ზომიერია. სიმაღლის მატებასთან ერთად კი ჰავა უფრო მკაცრი ხდება. მაღალმთიან ზონებში ნოტიო კლიმატია მუდმივი თოვლითა და მყინვარებით და ნალექების დონე ყოველწლიურად 1200-დან 1600 მმ-მდე აღწევს.*

*დუშეთის მუნიციპალიტეტი თვითმმართველი თემია, რომელიც მოიცავს ერთ ქალაქს („დუშეთი“), ორ დაბას („ჟინვალი“ და „ფასანაური“) და 288 სოფელს. მუნიციპალიტეტის ადმინისტრაციულ საზღვრებში შემავალი სოფლების უმეტესი ნაწილი მოსახლეობის სიმცირითა და დაბალი სიმჭიდროვით ხასიათდება და მნიშვნელოვნადაა დაცილებული ადმინისტრაციული ცენტრიდან - ქალაქ დუშეთიდან.*

*დუშეთის მუნიციპალიტეტის მოსახლეობა საქართველოს სტატისტიკის ეროვნული სამსახურის მონაცემების მიხედვით 2023 წლის 1 იანვრის მდგომარეობით 26,7 ათასი ადამიანია, საიდანაც 10.6 ათასი (39.7%) ცხოვრობს ქალაქის ტიპის დასახლებებში, 16.1 ათასი (60.3%) კი - სოფლად. 2022 წლის პირველი იანვრისათვის დაფიქსირებულ მაჩვენებელთან შედარებით მოსახლეობის საერთო რიცხოვნობა გაზრდილია 2.3%-ით. ბოლო ხუთი წლის მაჩვენებელთან (8.8 კაცი/კვ.კმ-ზე) შედარებით, ასევე, გაზრდილია მოსახლეობის სიმჭიდროვეც და 2023 წლის პირველი იანვრისათვის ის 9 კაცს შეადგენს 1კვ.მ.-ზე.*

1. **მუნიციპალიტეტის მახასიათებლები**:

(გარემოებები, რომლებიც გავლენას ახდენს მუნიციპალიტეტის საქმიანობაზე)

* **შიდა ფაქტორები** - იმ გარემოებების აღწერა, რომელიც გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, მაგ.: საჯარო მოხელეების კვალიფიკაცია, ფინანსური რესურსი, ტექნიკური შესაძლებლობები და ა.შ.;

*დუშეთის მუნიციპალიტეტს გააჩნია აუცილებელი მატერიალური რესურსი, ჰყავს კვალიფიციური სპეციალისტები პროექტის განსახორციელებლად და აქვს თანამშრომლობის კარგი გამოცდილება სხვადასხვა მიმართულებით.*

*დუშეთის მუნიციპალიტეტის მერია შედგება 8 სამსახურისაგან, 84 საჯარო მოხელით, 55 ადმინისტრაციული ხელშეკრულებით დასაქმებული და 36 შრომითი ხელშეკრულებით დასაქმებული მოსამსახურით. საკუთარი ვალდებულებების მნიშვნელოვან ნაწილს მუნიციპალიტეტი ასევე ასრულებს 10 არასამეწარმეო იურიდიული პირის მეშვეობით, რომლებიც დაკომპლექტებულია სხვადასხვა კვალიფიკაციის მქონე პერსონალით. ჩვენი აზრით, ადექვატური საკადრო რესურსის არსებობა ძირითადი წინაპირობაა მსგავსი პროექტის წარმატებისათვის.*

* **გარე ფაქტორები** - ეკონომიკური, სოციალური და პოლიტიკური მდგომარეობა, ასევე, მუნიციპალიტეტის საქმიანობაზე გავლენის მქონე სხვა ფაქტორები (მნიშვნელოვან სატრანზიტო გზასთან სიახლოვე, მსხვილ საერთაშორისო პროექტში ჩართულობა და ა.შ.), რომლებსაც შეეძლო გავლენა მოეხდინა პროექტის განხორციელებაზე;

*ბოლო წლების განმავლობაში დუშეთის მუნიციპალიტეტი გამოირჩევა ინოვაციური მიდგომების და ახალი კარგი პრაქტიკების დანერგვის თვალსაზრისით. თუ არ ჩავთვლით თბილისსა და სხვა დიდ ქალაქებს, დუშეთი ერთ-ერთი პირველი მუნიციპალიტეტია, რომელმაც ახალი მეთოდოლოგიის შესაბამისად შეიმუშავა მუნიციპალიტეტის საშუალო ვადიანი განვითარების სტრატეგიული დოკუმენტი და შესაბამისი გეგმა. დუშეთის მუნიციპალიტეტმა ერთ-ერთმა პირველმა შეიმუშავა გაეროს მდგრადი განვითარების მიზნების ლოკალიზების მუნიციპალური დოკუმენტიც. 2013 წლიდან ქალაქი დუშეთი არის კულტურული მემკვიდრეობის დაცვის სააგენტოს ინიციატივით შექმნილი ისტორიული ქალაქების ქსელის წევრი, რომლის მიზანია ხელი შეუწყოს ისტორიული ურბანული სივრცეების განვითარებისთვის დემოკრატიული მმართველობის ინსტრუმენტების შექმნას. 2018 წლიდან მუნიციპალიტეტი ჩართულია ინიციატივაში „მერები ეკონომიკური ზრდისთვის“ (M4EG). ბოლო წლებში მუნიციპალიტეტმა განახორციელა ბევრი ინოვაციური პროექტი. მაგალითად, დუშეთის მუნიციპალიტეტმა UNDP-თან თანამშრომლობით განახორციელა „ოჯახების სოციალურ-ეკონომიკური გაძლიერების მხარდაჭერის პროგრამა“. პროგრამა მიზნად ისახავდა სოფლის მეურნეობის სექტორში დასაქმებული ან თვითდასაქმებული ოჯახების მხარდაჭერას და ადგილობრივ დონეზე გენდერული თანასწორობის პოლიტიკის გაძლიერებას, ასევე სოფლად მცხოვრები ქალების ეკონომიკურ გაძლიერებას და სოციალური ინკლუზიის ხელშეწყობას. პროგრამის ფარგლებში შვიდი მეწარმე ქალის მიერ შემოთავაზებულმა ბიზნეს იდეამ მიიღო დაფინანსება. დუშეთის მუნიციპალიტეტი GIZ-ისა და სხვა პარტნიორი ორგანიზაციების მხარდაჭერით ახორციელებს გენდერული ბიუჯეტირების პროექტებს. მუნიციპალიტეტი რამოდენიმე წელია ახორციელებს სხვადასხვა პროგრამებსა და პროექტებს, რომლებიც ორიენტირებულია მონაწილეობით ბიუჯეტირებაზე და სხვ.*

*მსგავსი ინოვაციური პროექტების განხორციელების შედეგად მუნიციპალიტეტს ჩამოუყალიბდა კარგი პარტნიორული ურთიერთობა სხვადასხვა ავტორიტეტულ ორგანიზაციასთან, მათ შორის თვითმმართველობათა ეროვნულ ასოციაციასთან, ასევე ისეთ პარტნიორებთან, როგორიცაა USAID, UNDP, GIZ, HELVETAS და სხვა. პარტნიორთა მხარდაჭერა კრიტიკულად მნიშვნელოვანია მსგავსი ნოვატორული მიდგომების დანერგვისას. ასეთი მხარდაჭერით განხორციელდა დასახელებული პროექტიც.*

*რამდენადაც პროექტის განხორციელებისას მნიშვნელოვანია კომუნიკაციის ელექტრონული საშუალებები და სოციალური მედია, დადებით ფაქტორს წარმოადგენს მუნიციპალიტეტში ინტერნეტის ქსელით დაფარვის მაღალი მაჩვენებელი. 2019 წელს დაიწყო და დასრულებულია ფშავ-ხევსურეთის და გუდამაყრის ხეობების უკაბელო მაღალსიჩქარიანი ინტერნეტით უზრუნველყოფა. ამჟამად ინტერნეტი ხელმისაწვდომია მუნიციპალიტეტის ყველა ურბანულ დასახლებასა და სოფლების უმრავლეს ნაწილში.*

1. **პრაქტიკის/ინიციატივის მოკლე აღწერა:**

 (მაქსიმუმ ერთი გვერდი. მნიშვნელოვანია, რომ შინაარსი მოიცავდეს შემდეგ სავალდებულო საკითხებს)

* **გამოწვევა** - პრობლემის მნიშვნელოვანი გარემოებების მითითება;

*მოსახლეობა, მუნიციპალიტეტში არსებული ბიზნესი და არასამთავრობო სექტორი ნაკლებად ავლენს დაინტერესებასა და სურვილს მონაწილეობა მიიღოს თვითმმართველობის განხორციელებაში. სამოქალაქო აქტორების სიმცირე და პასიურობა მნიშვნელოვან გამოწვევას წარმოადგენს დუშეთის მუნიციპალიტეტისათვის. საბიუჯეტო პროცესში სხვადასხვა დაინტერესებული მხარის მონაწილეობასაც უმეტესად ფრაგმენტული აქტის ხასიათი გააჩნია.*

* **წარსული გამოცდილება** - როგორ ხდებოდა გამკლავება აღნიშნულ პრობლემასთან და რა უშლიდა ხელს მის აღმოფხვრას;

*თვითმმართველობის განხორციელებისას გადაწყვეტილების მიღების პროცესში ფართო საზოგადოების მონაწილეობის, არასამთავრობო სექტორის და ბიზნესის ჩართულობის უზრუნველსაყოფად, მუნიციპალიტეტი იყენებს როგორც კანონისმიერ, ასევე, დამატებით მექანიზმებს. საქართველოს ორგანული კანონის «ადგილობრივი თვითმმართველობის კოდექსის» 861 მუხლის შესაბამისად შექმნილია დუშეთის მუნიციპალიტეტის მერის სათათბირო ორგანო – სამოქალაქო მრჩეველთა საბჭო. მერის ინიციატივით დაფუძნებულია ახალგაზრდული მრჩეველთა საბჭო, შეზღუდული შესაძლებლობის მქონე პირთა საკითხებზე მომუშავე საბჭო, შექმნილია სხვადასხვა საკითხზე მომუშავე დროებითი სამუშაო ჯგუფები, რომელთა შემადგენლობაშიც საჯარო მოხელეებთან ერთად შედიან საზოგადოების წარმომადგენლები, რომელთა საქმიანობაც მიზნად ისახავს მოსახლეობასა და თვითმმართველობას შორის ღია დიალოგის ხელშეწყობას, მათ შორის, შექმნილია მონაწილეობითი ბიუჯეტირების სამუშაო ჯგუფი, „გენდერული თანასწორობის შესახებ“ საქართველოს კანონის შესაბამისად საკრებულოს მიერ შექმნილია და ფუნქციონირებს დუშეთის მუნიციპალური გენდერული თანასწორობის საბჭო და ა.შ. ცალკეული პროექტების (მათ შორის, სოფლის მხარდაჭერის პროგრამის) დაგეგმვის და განხორციელებისას მუნიციპალიტეტი იყენებს საქართველოს ორგანული კანონის «ადგილობრივი თვითმმართველობის კოდექსის» 852 მუხლით გათვალისწინებულ ინსტრუმენტს – დასახლების საერთო კრებას. ქონების განკარგვის, სალიცენზიო და სხვა საკითხებზე მოსახლეობასთან კონსულტაციის მიზნით, სხვადასხვა პერიოდულობით იმართება სხვადასხვა ფორმატის საინფორმაციო/სამუშაო შეხვედრა.*

* **პასუხი არსებულ გამოწვევაზე** - მოკლე აღწერა და მიღწეული შედეგი

*გასული სამი წლის განმავლობაში მუნიციპალიტეტმა დანერგა და ახორციელებს მონაწილეობითი ბიუჯეტირების ინოვაციურ მოდელს, რომელიც ხელს უწყობს ინკლუზიურ დემოკრატიას, იწვევს საჯარო სექტორის მოდერნიზაციას, ხელისუფლების აღმასრულებელი შტოს საზოგადოების წინაშე ანგარიშვალდებულების გაზრდას და ა.შ. მიმდინარე წელს, მოსახლეობის დაინტერესების და პროექტის ეფექტიანობის კიდევ უფრო ზრდის მიზნით, გამოყენებული იქნა მოსახლეობის საპროექტო წინადადებებით შემოთავაზებული სამუშაოების/ობიექტების ვიზუალიზაციის და პროექტირების AI ინსტრუმენტებიც.*

1. **განხორციელებული პრაქტიკის/კონკრეტული ინიციატივის დეტალური აღწერა:**

(გამოწვევის გამკლავების მიზნით გაწეული სამუშაო. გთხოვთ, პრაქტიკის აღწერისას თანმიმდევრულად მიყვეთ ქვემოთ ჩამოთვლილ პუნქტებს)

* **პროექტის შინაარსი;**

*დუშეთის მუნიციპალიტეტი 2022 წლიდან ახორციელებს მონაწილეობითი ბიუჯეტირების პროგრამას, რომლის მიზანია ადგილობრივი მოსახლეობის ჩართულობის ზრდა ბიუჯეტის დაგეგმვის პროცესში.*

*პროგრამის განხორციელების წესი დამტკიცებულია დუშეთის მუნიციპალიტეტის საკრებულოს 2023 წლის 31 აგვისტოს N21 დადგენილებით. პროგრამის განხორციელებასთან დაკავშირებული ცალკეული საკითხები, მათ შორის ამ მიზნით განსაზღვრული ასიგნების სავარაუდო ოდენობა განისაზღვრება მერის ბრძანებით.*

*პროგრამის ფარგლებში, დუშეთის მუნიციპალიტეტის მომდევნო წლის ბიუჯეტში აისახება და ფინანსდება დაინტერესებულ პირთა მიერ წარმოდგენილი და კენჭისყრაში გამარჯვებული პროექტები.*

*საპროექტო წინადადებების წარდგენა მუნიციპალიტეტის მერიაში შესაძლებელია მატერიალური ან ელექტრონული სახით, როგორც ფიზიკური პირის, ასევე საინიციატივო ჯგუფის/სამოქალაქო საზოგადოების ორგანიზაციის მიერ.*

*მერიაში წარმოდგენილი საპროექტო წინადადებები უნდა აკმაყოფილებდეს წინასწარ დაწესებულ კრიტერიუმებს. საპროექტო წინადადებების პირველადი გადარჩევის ეტაპზე სპეციალურად ამ მიზნით შექმნილი სამუშაო ჯგუფი აფასებს, აკმაყოფილებს თუ არა საპროექტო წინადადება წინასწარ დაწესებულ კრიტერიუმებს, მათ შორის საპროექტო წინადადების განხორციელება უნდა შედიოდეს თვითმმართველობის საკუთარ უფლებამოსილებებში; საპროექტო წინადადების განსახორციელებლად საჭირო სავარაუდო თანხა არ უნდა აღემატებოდეს მერის ბრძანებით საპროექტო წინადადებებისთვის განსაზღვრულ მაქსიმალურ თანხას; წინადადებით შემოთავაზებული პროექტი არ უნდა იყოს მიმდინარე, ან ისედაც ჩადებული ბიუჯეტში (ბიუჯეტის პროექტში); პროექტის განხორციელება უნდა იყოს ტექნიკურად შესაძლებელი და სხვ.*

*წინადადებები, რომლებიც აკმაყოფილებს წინასწარ დაწესებულ კრიტერიუმებს, გადადის კენჭისყრის ეტაპზე;*

*კენჭისყრა ტარდება ელექტრონულად და მატერიალურად. კენჭისყრაში მონაწილეობის უფლება აქვს დუშეთის მუნიციპალიტეტში საცხოვრებლად რეგისტრირებულ საქართველოს მოქალაქეს. გამარჯვებულად ცხადდება ის პროექტ(ებ)ი, რომელმაც დააგროვა ხმების ყველაზე მეტი ოდენობა, მაგრამ არანაკლებ 265 ხმისა.*

*მიმდინარე წელს პროგრამის მიმდინარეობისას გამოყენებული იქნა ხელოვნური ინტელექტის ბაზაზე შექმნილი პროექტირების და ვიზუალიზაციის ინსტრუმენტები.*

*კერძოდ, მოქალაქეთა მიერ წარმოდგენილი საპროექტო წინადადებები, რომლებმაც გაიარეს გადარჩევის ეტაპი, მუნიციპალიტეტის მიერ, პარტნიორი ორგანიზაციის - UNDP-ს მიერ მოწვეული უცხოელი ექსპერტის დახმარებით, დამუშავდა გამოსახულების გენერირების სპეციალიზებული AI ინსტრუმენტებით (UrbanistAI და სხვ). მუნიციპალიტეტის ამოცანას წარმოადგენდა პროექტების ავტორების მიერ წარმოდგენილი წინადადებების (საპროექტო იდეის ტექსტური აღწერის) დამუშავება-ვიზუალიზება, ცალკეული არქიტექტურული ელემენტების დახვეწა და პროექტის უკეთ გასაგები, თვალსაჩინო ფორმით წარდგენა კენჭისყრაზე. ამგვარი გადამუშავებით მოქალაქეებს მიეცემოდათ შესაძლებლობა უკეთ შეეფასებინათ თითოეული პროექტის მნიშვნელობა და განხორციელების პერსპექტივა.*

* **აქტივობათა გეგმა/გრაფიკი:**

პროექტი ხორციელდება ეტაპებად, კერძოდ

ა) მოსამზადებელი ეტაპი;

ბ) საპროექტო წინადადებების მიღების ეტაპი;

გ) საპროექტო წინადადებების პირველადი გადარჩევა, პროექტების AI ინსტრუმენტებით დამუშავება;

დ) კენჭისყრის ეტაპი;

ე) გამარჯვებული პროექტ(ებ)ის გამოვლენა და პროექტ(ებ)ის დამუშავება ბიუჯეტში გათვალისწინების მიზნით;

ვ) პროექტ(ებ)ის განხორციელება;

ზ) პროექტ(ებ)ის მონიტორინგი და შეფასება.

თითოეული ეტაპი მოიცავს არაერთ აქტივობას, რომელთა ნაწილი ატარებს საინფორმაციო/საკონსულტაციო ხასიათს, ნაწილი დაკავშირებულია მონაცემთა ტექნიკურ დამუშავებასთან და ადმინისტრირებასთან.

* **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი** (მუნიციპალიტეტის რელევანტური სტრატეგიული დოკუმენტები, განვითარების გეგმა, ბრძანებები, განკარგულებები, დადგენილებები, რეზოლუციები, შეხვედრის ოქმები, ინსტრუქციები და ა.შ.). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*

*დუშეთის მუნიციპალიტეტის საკრებულოს 2023 წლის 31 აგვისტოს N21 დადგენილება „დუშეთის მუნიციპალიტეტის მონაწილეობითი ბიუჯეტირების პროგრამის დებულების დამტკიცების შესახებ“*

*დუშეთის მუნიციპალიტეტის მერის ბრძანება 2024 წლის 17 ივლისის #ბ132. 132241991 ბრძანება „დუშეთის მუნიციპალიტეტში მონაწილეობითი ბიუჯეტირების ხელშეწყობის პროგრამის თაობაზე“*

* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (მ.შ.მიზნობრივი და მოწყვლადი ჯგუფების, უმცირესობების, ქალების, ახალგაზრდების, ადგილობრივი სათემო ორგანიზაციების, არასამათავრობო სექტორის წარმომადგენლების, დასახლების საერთო კრებისა და მერის მრჩეველთა საბჭოს, კერძო სექტორის წარმომადგენლების, საჯარო დაწესებულებების და სხვა) ჩართულობის შესახებ;

*პროექტის შინაარსის გათვალისწინებით, მისი განხორციელებისას შედგა არაერთი შეხვედრა მოსახლეობის სხვადასხვა ჯგუფთან.*

*პროგრამის ფარგლებში სულ შემოტანილი იქნა 23 საპროექტო წინადადება, საიდანაც გადარჩევის ეტაპი გაიარა 10 პროექტმა.*

*კენჭისყრაში მონაწილეობა მიიღო 3359 პირმა.*

*ინფორმაციის პროაქტიული გამოყენების არსებული საშუალებების გარდა, (მათ შორის მუნიციპალიტეტის გვერდის და ფეისბუქ გვერდის), პროექტის მიმდინარეობის საინფორმაციო უზრუნველყოფისათვის შეიქმნა სპეციალური ფეისბუქ გვერდი „დაგეგმე შენი ბიუჯეტი - დუშეთი“ (https://www.facebook.com/profile.php?id=61550583675489&sk=about). აღნიშნულ გვერდზე ასახულია პროექტის განხორციელების სხვადასხვა ეტაპზე განხორციელებული აქტივობები.*

* **ინფორმაცია პროექტისთვის გამოყენებული რესურსის შესახებ. მ.შ.:**

ა) ადამიანური რესურსი - საკუთარი/არასაკუთარი;

*პროექტის განხორციელებაში მონაწილეობდნენ მერიის საჯარო მოხელეები და შრომითი ხელშეკრულებით დასაქმებული პირები, ასევე მერი და მისი მოადგილეები უშუალოდ;*

*პროექტი განხორციელდა გერმანიის საერთაშორისო თანამშრომლობის საზოგადოების პროგრამის „კარგი ფინანსური მმართველობა ადგილობრივ დონეზე საქართველოში“ მხარდაჭერით. მის განხორციელებას ასევე მხარს უჭერდა გაეროს განვითარების პროგრამის საქართველოს ოფისი. შესაბამისად, პროექტის განხორციელებისას, როგორც ადმინისტრირების, ასევე ტექნიკური უზრუნველყოფის პროცესში მონაწილეობდნენ პარტნიორი ორგანიზაციის თანამშრომლები და მათ მიერ მოწვეული ექსპერტები.*

ბ) ფინანსური - მუნიციპალიტეტის ბიუჯეტი/დონორის დახმარება;

*პროექტი ითვალისწინებს მუნიციპალიტეტის მომდევნო წლის ბიუჯეტში გარკვეული მოცულობის ასიგნებების გათვალისწინებას მოქალაქეთა წინადადებების გათვალისწინებით. აღნიშნული თანხა სრულად გამოიყოფა მუნიციპალიტეტის საკუთარი შემოსულობებიდან.*

*ადმინისტრირებასთან დაკავშირებული ხარჯების ნაწილი გაწეული იყო მუნიციპალიტეტის, ნაწილი კი პარტნიორი ორგანიზაციების მიერ.*

გ) გამოყენებული მატერიალურ-ტექნიკური რესურსი;

*გამოყენებული იქნა მუნიციპალიტეტის და პარტნიორი ორგანიზაციის - გერმანიის საერთაშორისო თანამშრომლობის საზოგადოების მატერიალურ-ტექნიკური რესურსები;*

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**

*მონაწილეობითი ბიუჯეტირება, როგორც ნებაყოფლობითი, უნივერსალური და უშუალო (პირდაპირი) დემოკრატიის პროცესი, თვითმმართველობის განხორციელებაში მოქალაქეთა მონაწილეობის უზრუნველყოფის ქმედითი საშუალება, სახელმწიფოს და ხალხს შორის დიალოგის პლატფორმა, ცხადია შეუძლებელია „დამკვიდრდეს“ ერთი ან თუნდაც რამოდენიმე წლის განმავლობაში. მოქალაქეთა ფართო ფენების დაინტერესება და მათი პროცესში ჩართვა კვლავ რჩება პრობლემად. აღნიშნული გამოწვევის დაძლევა შესაძლებლად მიგვაჩნია ხანგრძლივი პერიოდის განმავლობაში მონაწილეობისაკენ მიმართული პროგრამების და პროექტების თანმიმდევრული განხორციელების შედეგად.*

* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**

*პროექტი განხორციელდა გერმანიის საერთაშორისო თანამშრომლობის საზოგადოების (GIZ - Deutsche Gesellschaft für Internationale Zusammenarbeit) პროგრამის „კარგი ფინანსური მმართველობა ადგილობრივ დონეზე საქართველოში“ მხარდაჭერით. მის განხორციელებას (ხელოვნური ინტელექტის ინსტრუმენტული საშუალებებით პროექტების დამუშავებას) ასევე მხარს უჭერდა გაეროს განვითარების პროგრამის საქართველოს ოფისი. შესაბამისად, პროექტის დაგეგმვის და განხორციელებისას, როგორც ადმინისტრირების, ასევე ტექნიკური უზრუნველყოფის პროცესში მონაწილეობდნენ პარტნიორი ორგანიზაციის თანამშრომლები და მათ მიერ მოწვეული ექსპერტები.*

* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**
1. **მიღწეული შედეგი და დადებითი გავლენა:**

(დეტალური, დოკუმენტირებული ინფორმაცია მიღწეული შედეგების შესახებ)

*მიმდინარე წელს საპროექტო წინადადებები წარმოდგენილი იყო ათობით მოქალაქის, კენჭისყრაში კი სამი ათასზე მეტმა პირმა მიიღო მონაწილეობა. დაახლოებით მსგავსი მონაცემები მივიღეთ გასულ წელს პროექტის განხორციელებისასაც. საჯარო კენჭისყრით გამარჯვებულად გამოვლენილი პროექტები აისახება მუნიციპალიტეტის ბიუჯეტში და განხორციელდება მომდევნო წელს.*

1. **მიღებული გამოცდილება და გაკეთებული დასკვნები:**

**(**ამ ნაწილში მოცემული უნდა იყოს პროექტის განმახორციელებლის რჩევები და მოკლე გზამკვლევი იმათთვის, ვინც ეცდება აღნიშნული წარმატებული პრაქტიკა დანერგოს თავის მუნიციპალიეტეტში)

* **წარმატების განმსაზღვრელი ფაქტორები** (მ.შ.: კონკრეტული მუნიციპალიტეტისათვის სპეციფიკური ფაქტორების ჩათვლით);

*პროექტის წარმატებისათვის კრიტიკულად მნიშვნელოვანია კარგად დაგეგმილი, საკმარისად მასშტაბური საინფორმაციო კამპანია.*

* **ინფორმაცია პრატიკის/ინიციატივის მდგრადობის შესახებ** (გთხოვთ, მიყვეთ პუნქტობრივად):

ა) პროექტის შედეგად მუნიციპალური სერვისის მიწოდებაში ასახული ცვლილება;

*პროექტი ითვალისწინებს მოქალაქეთა მონაწილეობას ბიუჯეტირების პროცესში. ცვლელებები სერვისების მიწოდებაში დამოკიდებულია მოქალაქეთა მიერ წარმოდგენილი პროექტების ხასიათზე;*

ბ) პროექტის შედეგად ადგილობრივ ბუჯეტში ასახული ცვლილება;

*პროექტის განხორციელების შედეგად, 2025 წელს 600 000 ლარის ასიგნების ფარგლებში პროექტები განხორციელდება მოქალაქეთა მიერ წარმოდგენილი და კენჭისყრაში გამარჯვებული პროექტების მიხედვით;*

გ) მოსახლეობის მხარდაჭერა;

*პროექტი თვითმმართველობაში მოქალაქეთა აქტიური მონაწილეობის ხელშეწყობას გულისხმობს.*

დ) შეტანილია თუ არა პროექტი მომავალი წლის ბიუჯეტში;

*დიახ.*

1. **საკრებულოს როლი:**
* **პროექტის/ინიციატივის დაგეგმვის, განხორციელების, შედეგების შეფასების საკითხში;**

*პროგრამის განხორციელების წესი დამტკიცებულია დუშეთის მუნიციპალიტეტის საკრებულოს 2023 წლის 31 აგვისტოს N21 დადგენილებით.*

* **საუკეთესო პრაქტიკის პროგრამის კონკურსში მონაწილეობისათვის პროექტის/ინიციატივის შერჩევის საკითხში;**
* **როგორი იყო საკრებულოში არსებული ფრაქციების დამოკიდეულება ამ პრაქტიკის/ინიციატივის მიმართ;**

*დადებითი*

1. **პრატიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

*მუნიციპალიტეტი გეგმავს პროგრამის გაგრძელებას მომდევნო წლების განმავლობაში. ამასთან, გაუმჯობესდება ხელოვნური ინტელექტის ბაზაზე აგებული ინსტრუმენტების გამოყენების პრაქტიკაც.*

1. **საკონტაქტო ინფორმაცია:**
* **განაცხადის შევსებაზე პასუხისმგებელი პირის მონაცემები:** სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა);

*მანანა ნარიმანიძე, დუშეთის მუნიციპალიტეტის მერი*

*ტელეფონი: 551 10 98 15*

*ელფოსტა:* *manana.macaco@gmail.com*

*ნოდარ კობიაშვილი, მოწვეული სპეციალისტი სამართლებრივ საკითხებში*

*ტელეფონი: 598 19 25 23*

*ელფოსტა:* *n.kobiashvili@gmail.com*

* **პროექტის საკონტაქტო პირების მონაცემები**: იმ პირთა სახელი, გვარი, სამსახურებრივი პოზიცია, ტელეფონი, ელ.ფოსტა, რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს.

*მანანა ნარიმანიძე, დუშეთის მუნიციპალიტეტის მერი*

*ტელეფონი: 551 10 98 15*

*ელფოსტა:* *manana.macaco@gmail.com*

*ნოდარ კობიაშვილი, მოწვეული სპეციალისტი სამართლებრივ საკითხებში*

*ტელეფონი: 598 19 25 23*

*ელფოსტა:* *n.kobiashvili@gmail.com*

1. **თანდართული დოკუმენტების/მასალების სია**

გთხოვთ განაცხადს თან დაურთოთ:

ა) პროექტის განხორციელების პროცესში შექმნილი დოკუმენტები;

ბ) პროექტთან დაკავშირებით გამოქვეყნებული ანგარიშები (მ.შ.: მერის, საკრებულოს წევრის ანგარიშები);

გ) ეკონომიკური განვითერბის გეგმა, სტრატეგია ან სხვა დოკუმენტი, რომელიც კავშირშია პროექტის განხორციელებასთან;

გ) პროექტის განხორციელების, სხდომების, მოსახლეობასთან შეხვედრების ამსახველი ფოტო-ვიდეო მასალა ან შესაბამისი ლინკი.

*დუშეთის მუნიციპალიტეტის საკრებულოს 2023 წლის 31 აგვისტოს N21 დადგენილება „დუშეთის მუნიციპალიტეტის მონაწილეობითი ბიუჯეტირების პროგრამის დებულების დამტკიცების შესახებ“*

*დუშეთის მუნიციპალიტეტის მერის ბრძანება 2024 წლის 17 ივლისის #ბ132. 132241991 ბრძანება „დუშეთის მუნიციპალიტეტში მონაწილეობითი ბიუჯეტირების ხელშეწყობის პროგრამის თაობაზე“*

*პროექტის ფეისბუქ გვერდი: https://www.facebook.com/profile.php?id=61550583675489&sk=about*

***განაცხადის მიღების ვადაა 2024 წლის 1 ოქტომბერი - 20 ნოემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** bestpractice.nala.ge

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 595 577734 nzurabishvili@nala.ge